Document ID: /roh_data/filtered/fineweb-2-filterrobots_roh.jsonl.gz/58590

La Svizra ha elavurà adopziuns illegalas d’uffants da la Sri Lanka a moda manglusa. Quai concluda ina cumissiun da las Naziuns Unidas. En quest connex menziuneschia ella er indemnisaziuns.
Adopziuns illegalas
Ils onns 80 han pèrs svizzers adoptà bunamain 1'000 uffants da la Sri Lanka. Quels hajan ins avant prendì davent dals geniturs. Da lez temp haja dà ina sort commerzi cun uffants, aveva constatà in rapport da la Confederaziun.
L’Uffizi federal da giustia ha ditg da vulair examinar las recumandaziuns da l’ONU. Il Cussegl federal haja gia incumbensà ina gruppa da lavur per gidar unfrendas. In’indemnisaziun generala per tut ils uffants che sajan vegnids adoptads illegalmain da la Sri Lanka na vegnia però betg en dumonda.